Държавен вестник, бр. 58, 2020 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  58
за тяхното устройство, ползване, застроява­
не и опазване (чл. 1, ал. 1). Той има за цел 
създаване на условия за опазване, устойчиво 
интегрирано развитие и устройство на Черно­
морското крайбрежие; осигуряване на свобо­
ден и безплатен достъп до морските плажове; 
опазване, съхраняване и разумно използване 
на природните ресурси; предотвратяване и 
намаляване на замърсяването на Черномор­
ското крайбрежие и др. (чл. 2).
Съгласно мотивите на Министерския съ­
вет като вносител на проекта на ЗИДЗУЧК, 
с който са въведени атакуваните разпоредби 
от ЗУЧК, предложеното изменение в чл. 10а 
„е в съответствие с изискванията на Закона 
за защитените територии с оглед на опазва­
нето и съхранението на всички видове дюни 
и намиращите се в тях защитени видове на 
флората и фауната, които попадат в границите 
на зона „А“, зона „Б“ или в урбанизираните 
територии на населените места след грани­
ците на зона „А“. Законопроектът предвижда 
забрана за поставяне на плажни принадлеж­
ности и палатки, а също и преминаването, 
паркирането и престоя на пътни превозни 
средства, ремаркета и полуремаркета върху 
подвижни (бели) дюни, неподвижни дюни с 
тревна растителност (сиви дюни) и облесени 
дюни, попадащи в границите на зона „А“, 
зона „Б“ или в урбанизираните територии на 
населените места след границите на зона „А“, 
освен в случаите на разрешено строителство 
по ал. 1.
В мотивите на Министерския съвет се 
посочва също, че „законопроектът предвижда 
и съществени изменения в административ­
нонаказателните разпоредби на ЗУЧК“, а 
„административните наказания са определе­
ни в съответствие с извършена преценка на 
степента на засягане на обществения интерес 
при нарушаването на съответната разпоредба 
на закона“. Посочва се и че „чрез препращане 
към Закона за устройството на територията, 
Закона за водите и Закона за управление на 
отпадъците се предвижда разширяване на 
обхвата на действие на техните разпоредби, 
уреждащи възможностите за прилагане на 
съответните принудителни административни 
мерки и спрямо нарушения на текстове от 
ЗУЧК“.
Омбудсманът иска да бъдат обявени за про­
тивоконституционни три разпоредби от ЗУЧК, 
които следва да бъдат разгледани поотделно.
I. Относно чл. 10а ЗУЧК (посл. изм., ДВ, 
бр. 21 от 13.03.2020 г.)
Разпоредбата на чл. 10а ЗУЧК е нова, 
създадена през 2016 г. със ЗИДЗУЧК (ДВ, 
бр. 36 от 2016 г.) с една единствена алинея, 
разрешаваща къмпингуването в зона „А“ на 
Черноморското крайбрежие извън категори­
зираните къмпинги. През 2019 г. разпоредбата 
е изменена (ДВ, бр. 56 от 2019 г.) и вече се 
състои от четири алинеи, в които не присъст­
ва понятието „къмпингуване“, а вместо него 
е посочена „възможност за обособяване на 
места за временно разполагане“ на палатки, 
кемпери или каравани и за поставяне на 
тези места само на обекти по чл. 153, ал. 1, 
т. 5 от Закона за горите (ЗГ) – архитектурни 
елементи за обслужване на отдиха и туризма 
без търговско предназначение, като: кътове за 
отдих, беседки, заслони, пейки, маси, инфор­
мационни табла, чешми, дървени огради, скари 
и други, които не представляват строителство 
по смисъла на ЗГ и на ЗУТ. В ал. 2 изрично 
е посочено, че тези обособени места не се 
категоризират като къмпинги по смисъла на 
Закона за туризма (ЗТ), т. е. това са места 
извън регламентираните къмпинги по ЗТ.
С оспореното изменение на чл. 10а ЗУЧК 
изрично се позволява да се обособяват места 
за временно разполагане на палатки, кемпери 
или каравани в зона „А“ (с режим на особена 
териториалноустройствена защита; обхватът 
на зоната е определен в чл. 9 и чл. 10, ал. 1) 
и в зона „Б“ (със специфични характеристики 
на територията и специален режим за опаз­
ване на териториалните и акваториалните 
ресурси; обхватът на зоната е определен в 
чл. 9 и чл. 11, ал. 1) – но извън територи­
ята на морските плажове, пясъчните дюни 
и категоризираните къмпинги в поземлени 
имоти или части от тях, собственост на дър­
жавата, на общините, на частни физически 
или юридически лица, попадащи в горски 
територии или в земеделски земи, както и 
в незастроени имоти, включени в границите 
на урбанизирани територии.
Така се разширява териториалният об­
хват на посочените зони, конкретизират се 
поземлените имоти, върху които могат да се 
обособяват места за „къмпингуване“ извън 
територията на морските плажове, пясъчните 
дюни и категоризираните къмпинги по ЗТ, 
както и собствеността върху тях. Такива места 
вече могат да се обособяват, освен в зона „А“ 
и в охранителна зона „Б“, върху поземлени 
имоти или части от тях, попадащи в горски 
територии или в земеделски земи, както и в 
незастроени имоти, включени в границите 
на урбанизирани територии, без промяна на 
предназначението им. Собствеността върху 
тези имоти може да е държавна, общинска 
или собственост на частни физически или 
юридически лица.
Алинея 3 на чл. 10а ЗУЧК предвижда, че 
условията и редът за определяне на местата 
по ал. 1, правилата и нормативите за устрой­
ването и ползването им, както и за престоя в 
тях, се определят с наредба на министъра на 
регионалното развитие и благоустройството, 
министъра на земеделието, храните и гори­
те, министъра на околната среда и водите и 
министъра на туризма. Според ал. 4 местата 
по ал. 1 не могат да попадат в границите 
на защитени територии от категориите по 
чл. 5, т. 1, 3, 4 и 6 от Закона за защитените 
територии.
Според вносителя на искането „разпоред­
бата на чл. 10а е насочена към облекчаване